CELEX: 62020CN0123
Language: sk
Date: 2020-03-04 00:00:00
Title: Vec C-123/20: Návrh na začatie prejudiciálneho konania, ktorý podal Bundesgerichtshof (Nemecko) 4. marca 2020 – Ferrari SpA/Mansory Design & Holding GmbH, WH

29.6.2020   
            
            
               SK
            
            
               Úradný vestník Európskej únie
            
            
               C 215/20
            
         
      Návrh na začatie prejudiciálneho konania, ktorý podal Bundesgerichtshof (Nemecko) 4. marca 2020 – Ferrari SpA/Mansory Design & Holding GmbH, WH
      (Vec C-123/20)
      (2020/C 215/24)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Žalobkyňa a navrhovateľka v konaní o opravnom prostriedku „Revision“: Ferrari SpA
      
         Žalovaní a odporcovia v konaní o opravnom prostriedku „Revision“: Mansory Design & Holding GmbH, WH
      
         Prejudiciálne otázky
      
      
                  1.
               
               
                  Môžu sprístupnením celkového vyobrazenia výrobku verejnosti podľa článku 11 ods. 1 a článku 11 ods. 2 prvej vety nariadenia (ES) č. 6/2002 (1) vzniknúť nezapísané dizajny Spoločenstva týkajúce sa jednotlivých častí tohto výrobku?
               
            
                  2.
               
               
                  V prípade kladnej odpovede na prvú otázku:
                  Aké právne kritérium sa má použiť v rámci skúmania osobitého charakteru podľa článku 4 ods. 2 písm. b) a článku 6 ods. 1 nariadenia (ES) č. 6/2002 pri zisťovaní celkového dojmu v prípade súčasti, ktorá sa – ako napríklad časť karosérie vozidla – začlení do zloženého výrobku? Možno najmä vychádzať z toho, či vonkajšia úprava tejto súčasti z pohľadu informovaného užívateľa úplne nesplýva s vonkajšou úpravou zloženého výrobku, ale jej tvar je do určitej miery samostatný a uzavretý, čo umožňuje konštatovať celkový estetický dojem, ktorý je nezávislý od celkového tvaru?
               
            
         (1)  Nariadenie Rady (ES) č. 6/2002 z 12. decembra 2001 o dizajnoch spoločenstva (Ú. v. ES L 3, 2002, s. 1; Mim. vyd. 13/027, s. 142).